Pašėlusios naktys

Pašėlusios naktys () – 1997 m. JAV režisieriaus Paul Thomas Anderson sukurta drama apie pornografijos verslą ir jos kūrimo užkulisius praeito amžiaus aštuntajame ir devintajame dešimtmečiuose. 

Juosta debiutavo Toronto kino festivalyje ir sulaukė daugybės teigiamų įvertinimų. Interneto tinklalapis Rotten Tomatoes filmą įvertino 92% teigiamų recenzijų.

Kartu su filmu buvo išleistas ir jo garso takelis.

Juosta buvo nominuota 3 Oskarams, taip pat pelnė 27 kitus apdovanojimus.

 Pagrindiniai aktoriai 
 Aktorius – vaidmuo
Mark Wahlberg – Edis Adamsas / Dirkas Digleris
Burt Reynolds – Džekas Horneris  
Julianne Moore – Megė / Amber Veivs  
Heather Graham – Brendi / mergina su riedučiais 
John C. Reilly – Rydas Rotšildas
 William H. Macy – „Mažasis“ Bilis Tompsonas
Nina Hartley – „Mažojo“ Bilio Tompsono žmona
 Robert Ridgely – pulkininkas Džeimsas
 Don Cheadle – Bakas Svopas
 Nicole Ari Parker – Bekė Barnet
 Melora Walters – Džesė Sent Vincent
Filme nedidelius vaidmenis atliko dvi pornografinių filmų aktorės: Nina Hartli ir Veronika Hart (ši vaidino teisėją Amber teisme dėl motinystės teisių).

Heather Graham pradžioje turėjo vaidinti Amber, tačiau šis vaidmuo atiteko Džulijanai Mūr ir Heather reikėjo tenkintis mažesniu Brendi vaidmeniu. Nepaisant to, kaip tik šis vaidmuo, kuriame Heather keletą kartų visiškai apsinuogina prieš kamerą, pelnė jai pripažinimą ir tarptautinį populiarumą.

Džulijana Mūr jau buvo žinoma aktorė, o režisierius Polas Tomas Andersonas, kuriam tuo metu buvo vos 27, kūrė vos antrąjį savo pilnametražį filmą, tačiau Džiulijana sutiko jame vaidinti dėl „neįprasto“ scenarijaus. Pornografinių filmų žvaigždės Amber vaidmuo jai atnešė pirmą iš 3 Oskaro nominacijų.

 Turinys 

Iš mokyklos išmestas Edis Adamsas gyvena Kalifornijoje su tėvu ir alkoholike motina. Dirbdamas Los Andželo naktiniame klube jis susipažįsta su pornografinių filmų režisieriumi Džeku Horneriu. Atkreipęs dėmesį į Edį, Džekas aktorei Brendi (kuri visada būna su riedučiais) liepia jį sugundyti, o vėliau juos kartu su populiariausia savo aktore Amber nusiveža į kitą užeigą, kur papasakoja apie savo kuriamus filmus, pakviesdamas Edį prisijungti.

Šis, po ginčo su motina, pabėga iš namų ir, susipykęs su savo drauge, apsigyvena Hornerio namuose, o Amber, susižavėjusi Edžiu, imasi jį globoti. 

Pasirinkęs Dirko Diglerio slapyvardį Edis pradeda filmuotis ir netrukus dėka geros išvaizdos, charizmos ir seksualinių sugebėjimų tampa populiariausiu Hornerio aktoriumi. Edis/Dirkas pelno vieną apdovanojimą po kito, įsigyja namą, gerą mašiną, o kartu su kolega Rydu Rotšildu nusifilmuoja eilėje teminių pornografinių juostų, atnešančių jam vis didesnį pripažinimą.

Tačiau netrukus Džeko Hornerio komandą ima persekioti nesėkmes. 
1980-ųjų metų sutikimo šventėje jo asistentas „Mažasis“ Bilis Tompsonas už neištikimybę nušauna savo žmoną ir pats nusižudo.

Pulkininkas Džeimsas, pagrindinis Hornerio filmų rėmėjas, netrukus suimamas apkaltinus vaikų pornografija. Naujasis finansuotojas Floidas Gondolis ragina Hornerį imtis kurti filmus naudojant ne brangią kino juostą, o vaizdajuostes ir vietoje profesionalių aktorių pasitelkti mėgėjus, tokiu būdu mažinant išlaidas filmų kūrimui.

Vykdydamas šio pageidavimus, Horneris imasi filmuoti epizodus važinėjant naktį po miestą limuzinu, užkalbinant vyrus ir siūlant jiems nusifilmuoti čia pat kartu su Brendi. Sykį jie susiduria su buvusiu Brendi klasioku, kuris ima iš jos šaipytis, dėl ko šie jį sumuša ir palieka gulėti gatvėje.

Amber susiduria su neigiamu teismų požiūriu, kai imasi teistis dėl savo dukters globos su buvusiu vyru. Dėl jos dabartinės veiklos ir anksčiau turėtų problemų su narkotikais, vaiko globa atitenka buvusiam sutuoktiniui.
Bakas Svopas veda kitą aktorę Džesę Sent Vincent, kuri netrukus ima lauktis. Bakas nori atidaryti muzikos prekių parduotuvę, tačiau bankas, sužinojęs apie šio praeitį, atsisako duoti paskolą. Sustojęs pakelės užeigoje jis tampa apiplėšimo liudininku, kurio metu užpuolikas ir šeimininkas nušauna vienas kitą. Kiek padvejojęs, Bakas pasprunka su pinigais, kurių turėtų pakakti parduotuvės atidarymui.

Tuo metu Edis, Amber įtakotas, tampa vis labiau priklausomas nuo narkotikų ir, nebegalėdamas susikoncentruoti savo darbui bei patirdamas problemų dėl erekcijos, susipyksta su Horneriu. Drauge su Rydu jie nusprendžia įgyvendinti savo svajonę – sukurti muzikos grupę – tačiau pamažu iššvaisto pinigus, taip ir neįrašę nei vienos dainos. Ieškodamas uždarbio galimybių, Edis ima verstis prostitucija, tačiau yra užpuolamas ir sumušamas. Kartu su Rydu ir bendru draugu Todu jie bando parduoti narkotikų prekeiviui Rahadui Džeksonui pusę kilogramo sodos kaip kokainą, tačiau apgavystė išaiškinama ir Todas žūva susišaudymo metu. Išsigandęs, kad jo gali laukti panašus likimas, Edis atsiprašinėdamas grįžta pas Hornerį, kuris vėl jį priima gyventi savo namuose.

Juosta baigiasi 1985 metais, kai Amber, Brendi ir Edis ruošiasi filmuotis naujame Hornerio filme.

 Apdovanojimai 
ApdovanojimasKategorijaAsmuoRezultatas OskarasGeriausias antrojo plano aktorius Burt Reynolds  Geriausia antrojo plano aktorėJulianne Moore  Geriausias originalus scenarijus Paul Thomas Anderson Auksinis gaublysGeriausias antrojo plano aktorius Burt Reynolds  Geriausia antrojo plano aktorėJulianne Moore BAFTAGeriausias antrojo plano aktorius Burt Reynolds  Geriausias originalus scenarijus Paul Thomas Anderson  Bostono kino kritikų apdovanojimas Geriausias naujas režisierius Paul Thomas Anderson Britanijos nepriklausomų filmų apdovanojimas Geriausias užsienio filmas anglų kalba   Čikagos filmų kritikų asociacijos apdovanojimasGeriausias antrojo plano aktorius Burt Reynolds  Dalaso filmų kritikų asociacijos apdovanojimasGeriausias antrojo plano aktorius Burt Reynolds Floridos filmų kritikų apsovanojimas Geriausias filmas  Geriausia antrojo plano aktorėJulianne Moore  Las Vego filmų kritikų asociacijaGeriausias antrojo plano aktorius Burt Reynolds Los Andželo filmų kritikų asociacija Geriausias antrojo plano aktorius Burt Reynolds  Geriausia antrojo plano aktorėJulianne Moore Naujosios kartos apdovanojimas Paul Thomas Anderson  Nacionalinė filmų kritikų bendrija Geriausias antrojo plano aktorius Burt Reynolds  Geriausia antrojo plano aktorėJulianne Moore  Niujorko Filmų kritikų apdovanojimasGeriausias antrojo plano aktorius Burt Reynolds Satellite apdovanojimasGeriausias antrojo plano aktorius Burt Reynolds  Geriausia antrojo plano aktorėJulianne Moore  Geriausias filmas Geriausia drama  Geriausias režisierius Paul Thomas Anderson  Geriausias originalus scenarijus Paul Thomas Anderson  Geriausias dramos aktorius Mark Wahlberg  Geriausias montažas 4-oji kino aktorių gildija Geriausias filmas Geriausias antrojo plano aktorius Burt Reynolds  Geriausia antrojo plano aktorėJulianne Moore  Amerikos rašytojų gildija Geriausias originalus scenarijus Paul Thomas Anderson  Filmų transliuotojų kritikų asociacija Geriausias filmas Amerikos aktorių atrankos bendrija Geriausia aktorių atranka Christine Sheaks“Clotrudis“ apdovanojimai Geriausia antrojo plano aktorėJulianne Moore Europos kino apdovanojimai Geriausias scenarijus  Paul Thomas Anderson Londono kino kritikų apdovanojimaiGeriausias filmas   MTV kino apdovanojimai Geriausias „proveržio“ vaidmuoHeather Graham Geriausias šokis Mark Wahlberg  Nacionalinė apžvalgos taryba 10 geriausių filmų  „Online“ filmų kritikų sąjungaGeriausias antrojo plano aktorius Burt Reynolds  Geriausias režisierius Paul Thomas Anderson  Geriausias scenarijus  Paul Thomas Anderson  JAV vakarų literatų „PEN Center“ apdovanojimas Geriausias scenarijus  Paul Thomas Anderson  San Diego filmų kritikų sąjungaGeriausias antrojo plano aktorius Burt Reynolds  „Southesatern“ filmų kritikų asociacija Geriausia antrojo plano aktorėJulianne Moore 2 vieta Toronto tarptautinis kino festivalis „Metro Media“ kategorija  Paul Thomas Anderson  Amerikos rašytojų gildija Geriausias scenarijus kino filmui Paul Thomas Anderson 

 Šaltiniai 

Kategorija:1997 filmai
Kategorija:JAV filmai
Kategorija:Dramos